internet vaartha 716 Views
న్యూఢిల్లీ : కేంద్ర ప్రభుత్వ రంగంలోని వివిధ శాఖల్లో రెండులక్షల ఉద్యోగాల భర్తీకి కేంద్రం సిద్ధం అవుతోంది. కేంద్ర ప్రభుత్వం ఇప్పటికే తన బడ్జెట్‌ అంచనాల్లో 2016-17 సంవత్సరంలో 2.18 లక్షల మందిని పెంచుతామని ప్రకటించింది. 2015 చివరినాటికి 33.05 లక్షల మంది ఉన్నవారిని మరో 2.18లక్షలు పెంచుతామని ప్రకటించింది. హోంమంత్రిత్వశాఖ 5635 కొత్త ఉద్యోగాలు ఇస్తు తన సంఖ్యను 2017 నాటికి 22,006కు పెంచుకుంటున్నది. అదేవిధంగా పోలీస్‌ శాఖల్లో కూడా 47,264 కొత్త పోస్టులు వస్తున్నాయి. మొత్తంగాచూస్తే 10,75, 341మంది ఉంటారని, ప్రస్తుతం 10,28,0-77 మంది మాత్రమే ఉన్నట్లు కేంద్ర ఆర్థిక సమాచార మంత్రి అరుణ్‌జైట్లీ ప్రకటించారు. రక్షణరంగ మంత్రి త్వశాఖల్లో 10,894 మంది పెరుగుతారు. మొత్తంగాచూస్తే 51,084 మందిగా ఉంటారని అంచనా. ప్రజా సమస్యలు, పెన్షన్ల శాఖ మంత్రి జితేంద్రసింగ్‌ ఈ వివరాలను వెల్లడించారు. పౌరవిమానయాన మంత్రిత్వశాఖ కూడా 1080 మంది ఎక్కువగా నియమించుకుంటున్నది. 2017 నాటికి 2140 మందికి చేరతారు. మంత్రిత్వశాఖ సిబ్బందిపరంగా 2015 నాటికి 1060మంది ఉంటే వారి సంఖ్య పెరుగుతుంది. అలాగే అణు విద్యుత్‌శాఖ 6353 మంది కొత్త ఉద్యోగులను నియమించుకుంటున్నది. మొత్తం సిబ్బంది సంఖ్య 38,025 మందికి చేరతారు. విదేశాంగ శాఖలో కూడా 2017 నాటికి 2072 మంది చేరతారని అంచనా. ప్రస్తుతం 8913 మంది నుంచి గణనీయంగా పెరుగుతారు. ఇక గనులశాఖపరంగాచూస్తే 4399 మందికొత్త ఉద్యోగులు వస్తారు. ప్రస్తుతం 8503 మంది నుంచి పెరుగుతారు. అలాగే మానవ వనరుల మంత్రిత్వశాఖ పర్సనల్‌ మంత్రిత్వశాఖ 1796 మంద ఇసిబ్బందిని పెంచుకుంటున్నది. 2015లో 8568 మాత్రమే ఉన్నారు. కేబినెట్‌ సచివాలయం సోమవారం అన్ని ప్రభుత్వశాఖల నుంచి వివరాలను కోరింది. ముందు కేబినెట్‌, ఆపై స్థాయీ సంఘాల అనుమతులు ఆమోదం పొందినతర్వాత నియామకాలు చేపడతారు. విదేశీ పెట్టుబడుల ప్రోత్సాహక మండలి, పెట్టుబడుల ఉపసంహరణ శాఖ కీలకమండలి వంటి వాటిలో కూడా కేబినెట్‌ సెక్రటేరియట్‌ అనుమతులతో నియామకాలుంటాయి.